CELEX: C2005/193/01
Language: sk
Date: 2005-08-06 00:00:00
Title: Rozsudok Súdneho dvora (tretia komora) zo 16. júna 2005 vo veci C-123/02: Európsky parlament proti Royal & Sun Alliance Insurance (Arbitrážna doložka — Poistné zmluvy — Výpoveď z dôvodu zvýšenia poistného rizika — Zneužitie — Zmluvná zodpovednosť — Škoda a úroky)

6.8.2005   
            
            
               SK
            
            
               Úradný vestník Európskej únie
            
            
               C 193/1
            
         
      ROZSUDOK SÚDNEHO DVORA
   
   (tretia komora)
   zo 16. júna 2005
   vo veci C-123/02: Európsky parlament proti Royal & Sun Alliance Insurance (1)
   
   (Arbitrážna doložka - Poistné zmluvy - Výpoveď z dôvodu zvýšenia poistného rizika - Zneužitie - Zmluvná zodpovednosť - Škoda a úroky)
   (2005/C 193/01)
   Jazyk konania: francúzština
   Vo veci C-123/02, Európsky parlament (splnomocnení zástupcovia: D. Petersheim, O. Caisou-Rousseau a M. Ecker) proti Royal & Sun Alliance Insurance (advokátky: J.-L. Fagnart a L. Vael), ktorej predmetom je žaloba podľa článku 238 ES, podaná 5. apríla 2002, Súdny dvor (tretia komora), v zložení: predseda tretej komory A. Rosas, sudcovia R. Schintgen (spravodajca) a K. Schiemann, generálny advokát: P. Léger, tajomník: M. Múgica Arzamendi, hlavná referentka, vyhlásil 16. júna 2005 rozsudok, ktorého výrok znie:
   
               1.
            
            
               Vypovedanie záruk zo zmlúv č. 5.013.347 a 1F516.071, ktoré Royal & Sun Alliance Insurance oznámila Európskemu parlamentu 9. októbra a 6. novembra 2001 tvorí zneužitie práva výpovede z týchto zmlúv.
            
         
               2.
            
            
               Royal & Sun Alliance Insurance je povinná nahradiť škodu spôsobenú Európskemu parlamentu zneužitím svojho práva výpovede zo zmlúv č. 5.013.347 a 1F516.071.
            
         
               3.
            
            
               Výška náhrady škody, ktorú Royal & Sun Alliance Insurance spôsobila Európskemu parlamentu v roku 2001, sa vypočíta ako násobok na jednej strane sumy 205 131,75 eur a percentuálneho podielu prémií, ktoré Royal & Sun Alliance Insurance prijala k celkovej sume dlhovanej Európskym parlamentom štyrom združeným poisťovniam a na druhej strane ako násobok sumy 178 453,01 eur a toho istého percentuálneho podielu a zlomku 44/46 ako prorata temporis. Od súčtu týchto dvoch výsledných hodnôt sa ďalej odpočíta suma, ktorú Európsky parlament uhradil resp. mal uhradiť Royal & Sun Alliance Insurance ako záruku za „komplikácie v práci – atentáty“ vzťahujúcu sa na jej majetok umiestnený v Belgicku a Luxembursku v období od 5. novembra 2001 do 31. decembra 2001 a ako celkovú záruku vzťahujúcu sa na jej majetok umiestnený vo Francúzsku v období od 18. novembra 2001 do 31. decembra 2001.
            
         
               4.
            
            
               Výška náhrady škody, ktorú Royal & Sun Alliance Insurance spôsobila Európskemu parlamentu v roku 2002, sa vypočíta ako násobok sumy 389 291,73 eur a percentuálneho podielu prémií, ktoré Royal & Sun Alliance Insurance prijala k celkovej sume dlhovanej Európskym parlamentom štyrom združeným poisťovniam ako záruku za rok 2002, pričom od takto získanej hodnoty sa odpočíta suma, ktorú mal Európsky parlament uhradiť Royal & Sun Alliance Insurance z dôvodu pokrytia jej majetku umiestneného vo Francúzsku proti riziku celkovej materiálnej škody za rok 2002.
            
         
               5.
            
            
               Sumy, ktoré Royal & Sun Alliance Insurance je takto dlžná Európskemu parlamentu, podliehajú úrokovej sadzbe v zákonnej výške počínajúc od 4. apríla 2002.
            
         
               6.
            
            
               Royal & Sun Alliance Insurance je povinná nahradiť trovy konania.
            
         
      (1)  Ú. v. ES C 144, 15.6.2002.